У паняцця ёсць і іншыя значэнні, гл. Раёўка.

**Раёўка** (трансліт.: *Rajoŭka*, руск.: Раёвка) — вёска ў Маладзечанскім раёне Мінскай вобласці. Уваходзіць у склад Чысцінскага сельсавета.

Геаграфія
---------

Раёўка размешчана на усходзе Маладзечанскага раёна на мяжы з Вілейскім раёнам за 26 кіламетраў ад Маладзечна, у маляўнічай мясцовасці, сярод лясоў і палёў, над ракой Рыбчанка, якая раздзяляе вёску на дзве часткі.

Гісторыя
--------

З 1921 года — засценак i маёнтак у складзе гміны Хаценчыцы Вілейскага павета Віленскага ваяводства Польскай Рэспублікі.

У 1939 годзе Раёўка ўвайшла ў БССР. З 4 снежня 1939 года — у складзе Вілейскай вобласці. З 15 студзеня 1940 года — у складзе Ільянскага раёна. З 12 кастрычніка 1940 года — у складзе Ільянскага сельсавета. З 20 верасня 1944 года — у складзе Маладзечанскай вобласці. З 24 ліпеня 1957 года — у складзе Маладзечанскага раёна. З 20 студзеня 1960 года — у складзе Мінскай вобласці.

З 24 ліпеня 1957 года па 28 мая 2013 года — у складзе Красненскага сельсавета.

28 мая 2013 года Раёўка перададзена ў склад Чысцінскага сельсавета.

### Кардонная фабрыка

У 1889 годзе памешчык Іван Грыгаровіч пабудаваў над рэчкай Рыбчанкай невялікі крухмальны завод.

У 1898 годзе нямецкія арандатары аб’яднання «Гіталік-Цэйтлінг» прывезлі з Германіі вінтавы дэфібрэр і двухфарматную папмашыну, ды перабудавалі крухмальны завод у кардонную фабрыку.

Падчас Першай рускай рэвалюцыі 26 лістапада 1905 года рабочыя з Раёўкі і сяляне з навакольных вёсак учынілі пагром на кардоннай фабрыцы, знішчылі абсталяванне, а кардонную паперу выкінулі ў ваду. У адказ улады даслалі казакоў, якія жорстка расправіліся з удзельнікамі паўстання.

У 1920 годзе фабрыка перайшла да новага ўладальніка — Міхаіла Багдановіча. У 1927 годзе ён адкрыў лесазавод, які выпускаў 6-7 кубаметраў лесаматэрыялу, якія, у сваю чаргу, пастаўляліся ў Германію, Францыю, Англію. На фабрыцы працавалі 60 чалавек, на лесазаводзе — 120 чалавек. У той час фабрыка выпускала 500—600 тон кардона ў год.

У 1939 годзе пасля нацыяналізацыі — кардонная фабрыка «17 верасня» Усесаюзнага беларускага трэста цэлюлознай і папяровай прамысловасці.

У 2000-х гадах кардонная фабрыка збанкрутавала.

Насельніцтва
------------

* 1921 год — 104 жыхары, 14 двароў.
* 1931 год — 327 жыхароў, 19 двароў.

Інфраструктура
--------------

У вёсцы размешчаны сельская бібліятэка і базавая школа.

Галерэя
-------

* Шматкватэрны дом 1928 г.б.Шматкватэрны дом 1928 г.б.
* Шматкватэрны дом 1928 г.б.Шматкватэрны дом 1928 г.б.
* Шматкватэрны дом 1928 г.б. Фасад з лічбай года.Шматкватэрны дом 1928 г.б. Фасад з лічбай года.
* Гістарычны здымак жылога будынка, які захаваўся да нашага часу.Гістарычны здымак жылога будынка, які захаваўся да нашага часу.
* Будынак картанажнай фабрыкі.Будынак картанажнай фабрыкі.
* Будынак школы 1955 г.б.Будынак школы 1955 г.б.
* Помнік у гонар партызан брыгады імя Фрунзэ, якія дзейнічалі ў годы Другой сусветнай вайны навокал вёскі.Помнік у гонар партызан брыгады імя Фрунзэ, якія дзейнічалі ў годы Другой сусветнай вайны навокал вёскі.

Зноскі
------

1. ↑  Назвы населеных пунктаў Рэспублікі Беларусь: Мінская вобласць: нарматыўны даведнік / І. А. Гапоненка, І. Л. Капылоў, В. П. Лемцюгова і інш.; пад рэд. В. П. Лемцюговай. — Мн.: Тэхналогія, 2003. — 604 с. ISBN 985-458-054-7. (DJVU). Сустракаецца таксама варыянт **Ра́еўка**
2. ↑  Wykaz miejscowości Rzeczypospolitej Polskiej, Warszawa 1938, wolumin — 1, s. 6.
3. 1 2  Информация о фонде
4. 1 2  Решение Минского областного Совета депутатов от 28 мая 2013 года № 234 «Об изменении административно-территориального устройства районов Минской области» (руск.)
5. ↑  Ад и рай «Раёвки»
6. ↑  Skorowidz miejscowości Rzeczypospolitej Polskiej — Tom VII — Część II — Ziemia Wileńska — Powiaty: Brasław, Duniłowicze, Brasław i Wilejka, Główny Urząd Statystyczny Rzeczypospolitej Polskiej, Warszawa 1923, s 78.
7. ↑  Wykaz miejscowości Rzeczypospolitej Polskiej, Warszawa 1938, wolumin — 1, s. 58
8. ↑  Сельская интегрированная библиотека-филиал № 51 д. Раёвка ГУК «Молодечненская центральная районная библиотека имени Максима Богдановича»
9. ↑  Дзяржаўная ўстанова адукацыі «Раеўская базавая школа Маладзечанскага раёна»

Літаратура
----------

* Rajówka, zaścianek, powiat wilejski, gmina Chocieńczyce // Słownik geograficzny Królestwa Polskiego i innych krajów słowiańskich. Tom XV, cz. 1: Abablewo — Januszowo (польск.). — Warszawa, 1900. — S. 213.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Раёўка (Маладзечанскі раён)
* Раёўка на гістарычнай карце 1926 года

| ⛭**Чысцінскі сельсавет** |
| --- |
| Цэнтр | Чысць |
| Вёскі | Асавец ·  Раёўка ·  Чарты |